CELEX: 32021D0113
Language: mt
Date: 2021-01-25 00:00:00
Title: Id-Deċiżjoni tal-Kunsill (UE) 2021/113 tal-25 ta’ Jannar 2021 dwar il-konklużjoni tal-Ftehim fil-forma ta’ skambju ta’ ittribejn l-Unjoni Ewropea u l-Gvern tal-Gżejjer Cookdwar estensjoni tal-Protokoll għall-implimentazzjonital-Ftehim ta’ Sħubija dwar is-Sajd Sostenibblibejn l-Unjoni Ewropea u l-Gvern tal-Gżejjer Cook

2.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 36/3
               
            
         ID-DEĊIŻJONI TAL-KUNSILL (UE) 2021/113
         tal-25 ta’ Jannar 2021
         dwar il-konklużjoni tal-Ftehim fil-forma ta’ skambju ta’ ittribejn l-Unjoni Ewropea u l-Gvern tal-Gżejjer Cookdwar estensjoni tal-Protokoll għall-implimentazzjonital-Ftehim ta’ Sħubija dwar is-Sajd Sostenibblibejn l-Unjoni Ewropea u l-Gvern tal-Gżejjer Cook
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43, flimkien mal-Artikolu 218(6), it-tieni subparagrafu, il-punt (a)(v) tiegħu,
         Wara li kkunsidra l-proposta tal-Kummissjoni Ewropea,
         Wara li kkunsidra l-kunsens tal-Parlament Ewropew (1),
         Billi:
         
                     (1)
                  
                  
                     Skont id-Deċiżjoni tal-Kunsill (UE) 2020/1545 (2), il-Ftehim fil-forma ta’ skambju ta’ ittri dwar estensjoni tal-Protokoll dwar l-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook (“il-Ftehim fil-forma ta’ skambju ta’ ittri”), li ser jiskadi fit-13 ta’ Ottubru 2020, ġie ffirmat fit-13 ta’ Novembru 2020, suġġett għall-konklużjoni tiegħu f’data iktar tard.
                  
               
                     (2)
                  
                  
                     L-għan tal-Ftehim fil-forma ta’ skambju ta’ ittri huwa li jippermetti lill-Unjoni u lill-Gvern tal-Gżejjer Cook ikomplu jaħdmu bejniethom biex jippromwovu politika tas-sajd sostenibbli u l-użu responsabbli tar-riżorsi tas-sajd fl-ilmijiet tal-Gżejjer Cook u biex il-bastimenti tal-Unjoni jitħallew iwettqu l-attivitajiet tas-sajd tagħhom f’dawk l-ilmijiet.
                  
               
                     (3)
                  
                  
                     Il-Ftehim fil-forma ta’ skambju ta’ ittri jenħtieġ li jkun approvat,
                  
               ADOTTA DIN ID-DEĊIŻJONI:
         
            Artikolu 1
            Il-Ftehim fil-forma ta’ skambju ta’ ittri bejn l-Unjoni Ewropea u l-Gvern tal-Gżejjer Cook dwar estensjoni tal-Protokoll għall-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook huwa b’dan approvat f’isem l-Unjoni (3).
         
         
            Artikolu 2
            Il-President tal-Kunsill għandu, f’isem l-Unjoni, jagħti n-notifika prevista fil-punt 6 tal-Ftehim fil-forma ta’ skambju ta’ ittri (4).
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, il-25 ta’ Jannar 2021.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  Approvazzjoni tal-14 ta’ Diċembru 2020 (għadha ma ġietx ippubblikata fil-Ġurnal Uffiċjali)
         
            (2)  Id-Deċiżjoni tal-Knsill (UE) 2020/1545 tad-19 ta’ Ottubru 2020 dwar l-iffirmar, f’isem l-Unjoni, u l-applikazzjoni proviżorja tal-Ftehim fil-forma ta’ skambju ta’ ittri bejn l-Unjoni Ewropea u l-Gvern tal-Gżejjer Cook dwar estensjoni tal-Protokoll għall-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook (ĠU L 356, 26.10.2020, p. 7).
         
            (3)  It-test tal-Ftehim fil-forma ta’ skambju ta’ ittri huwa ppublikat fil-ĠU L 356, tas-26 ta’ Ottubru 2020.
         
            (4)  Id-data tad-dħul fis-seħħ tal-Ftehim fil-forma ta’ skambju ta’ ittri ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.